Document ID: 31990R0310

*****
ΚΑΝΟΝΙΣΜΟΣ (ΕΟΚ) αριθ. 310/90 ΤΟΥ ΣΥΜΒΟΥΛΙΟΥ
της 5ης Φεβρουαρίου 1990
για την εγαρμογή της απόφασης αριθ. 1/90 της επιτροπής τελωνειακής συνεργασίας ΑΚΕ-ΕΟΚ περί παρεκκλίσεως από τον ορισμό της εννοίας «καταγόμενα προϊόντα» ή «προϊόντα καταγωγής» προκειμένου να ληφθεί υπόψη η ειδική κατάσταση της Νήσου Μαυρικίου όσον αφορά την παραγωγή της σε κονσέρβες τόνου
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 113,
την πρόταση της Επιτροπής,
Εκτιμώντας:
ότι η επιτροπή τελωνειακής συνεργασίας ΑΚΕ-ΕΟΚ, η οποία συνεστήθη με την τρίτη σύμβαση ΑΚΕ-ΕΟΚ, που υπογράφηκε στη Λομέ στις 8 Δεκεμβρίου 1984 (1), εξέδωσε, στις 11 Ιανουαρίου 1990, σύμφωνα με το άρθρο 28 παράγραφος 3 και το άρθρο 30 παράγραφος 1 του προσαρτημένου στη σύμβαση αυτή πρωτοκόλλου αριθ. 1, την απόφαση αριθ. 1/90 περί παρεκκλίσεως από τον ορισμό της εννοίας των «καταγομένων προϊόντων» ή «προϊόντων καταγωγής» για να ληφθεί υπόψη η ειδική κατάσταση της Νήσου Μαυρικίου όσον αφορά την παραγωγή της σε κονσέρβες τόνου·
ότι, σύμφωνα με το άρθρο 33 του εν λόγω πρωτοκόλλου αριθ. 1 και με το άρθρο 4 της εν λόγω απόφασης, ενδείκνυται να ληφθούν τα αναγκαία μέτρα για την εκτέλεση της απόφασης αυτής,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Η απόφαση αριθ. 1/90 της επιτροπής τελωνειακής συνεργασίας ΑΚΕ-ΕΟΚ εφαρμόζεται στην Κοινότητα.
Το κείμενο της απόφασης επισυνάπτεται στον παρόντα κανονισμό.
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 5 Φεβρουαρίου 1990.

Labels: 17
5
3
6
18
15